
1. [bookmark: _Toc113229317] Názov školského vzdelávacieho programu „Rastieme zdravo, zvedavo a hravo“
Motto: „Tam, kde je pohyb, víťazí zdravie“
....je miestom, kde deti objavujú svet s radosťou, budujú si zdravé návyky, rozvíjajú svoje schopnosti prirodzenou cestou. Veríme, že šťastné dieťa sa učí najlepšie – preto spájame pohyb, tvorivosť, objavovanie, hru do každodenných činností.  V bezpečnom a podnetnom prostredí podporujeme chuť poznávať, objavujeme svet s úsmevom, aby deti boli pripravené na ďalšie kroky k samostatnosti.   

Spoločenský význam výchovy a vzdelávania v treťom tisícročí vzrastá, predovšetkým z hľadiska riešenia globálnych problémov. Jedným z negatívnych prejavov je v súčasnosti u detí stúpajúci počet civilizačných chorôb, chýb pohybového aparátu a obezita. Náš Školský vzdelávací program je zameraný na rôzne aktivity, s ktorými by sme chceli docieliť u dieťaťa po absolvovaní materskej školy trvalé návyky vedúce k zdravému životnému štýlu, starostlivosti o svoje zdravie a o prostredie, v ktorom žije.

2. Vymedzenie poslania školy a cieľov výchovy a vzdelávania a zameranie  materskej školy 
· Vnímať zmeny, učiť sa ich prijímať a aktívne sa s nimi vyrovnávať
· Učiť sa kriticky myslieť, rozpoznávať problémy a riešiť ich
· Vedieť si vybrať a niesť za svoju voľbu zodpovednosť
· Byť tvorivý a mať predstavivosť
· Mať záujem a zodpovednosť voči ľuďom, krajine a prostrediu, v ktorom   žijeme
· Vytvárať si zdravé životné návyky a postoje               
 2.1. Vymedzenie vlastných  cieľov a zameranie materskej školy 
Hlavným cieľom našej materskej školy je dosiahnuť u detí trvalé návyky, vedúce k zdravému životnému štýlu,  pravidelnou starostlivosťou o svoje zdravie aj zdravie iných. 
Z toho vyplývajúce čiastkové ciele rešpektujúce individuálne osobitosti, potreby a možnosti rozvoja  všetkých detí. 
Ciele sú kategorizované do štyroch oblastí :
· Zdravie a pohyb:
· posilňovať vytrvalosť a kondíciu detí turistickými vychádzkami, 
· podporovať zdravú súťaživosť, sebavedomie a zmysel pre fair play detí formou súťaživých hier,
· rozvíjať spoluprácu a rešpektovanie pravidiel v kooperatívnych pohybových hrách, 
· podporovať pozitívny vzťah k športu a pohybovým aktivitám tak, aby sa z nich stala trvalá súčasť životného štýlu / plavecký a lyžiarsky výcvik, pohybový krúžok, príprava na športové súťaže, environmentálny pobyt v prírode/
· Zdravie a výživa:
· podporovať zvýšený prísun ovocia a mliečnych výrobkov zapojením sa do programu „Školské ovocie“ a ,,Mliečny program“
· podporovať optimálny príjem tekutín podávaním čistej vody v priebehu celého dňa.
·  Zdravie a prevencia:
· prostredníctvom osvety (Bio okienko, Kútik zdravia) rozširovať povedomie o prevencii a starostlivosti o svoje zdravie,
· získané poznatky v kognitívnej oblasti prehlbovať pôsobením na emocionálnu stránku detí formou aktuálnych dramatizovaných vstupov,
· zaraďovaním outdoorových aktivít posilňovať imunitný systém a odolnosť organizmu detí voči vplyvom vonkajšieho prostredia,
· položiť základy prevencie a ochrany zdravia formou upevňovania hygienických a seba obslužných návykov pri stolovaní. 
· Zdravie a duševná hygiena: 
· zaraďovaním relaxačných cvičení viesť deti k úspešnému prekonávaniu stresových situácii, 
· podporovať detskú prirodzenú spontánnosť a radosť formou osláv,
· uľahčiť adaptačný proces formou citlivého a individuálneho prístupu ku každému dieťaťu.
[bookmark: _Toc113229318] 2.2  Zameranie materskej školy
Hlavným zameraním školy je podporovať u detí taký spôsob životného štýlu, ktorý rozvíja fyzické i psychické zdravie na základe správneho hodnotového systému s vytvorením zdravého prostredia s radostnou atmosférou, toleranciou, duševnou pohodou, pocitom bezpečia a individuálnej slobody, dostatkom pohybu a výchovou k zdravým stravovacím návykom.
Zameranie školy tiež úzko súvisí s logom a mottom školského vzdelávacieho programu a je spojením ekológie, fyzického zdravia a duševnej harmónie s cieľom rozvíjať všestranného jedinca pre život. Snažíme sa pomocou tvorivo- humanistickej výchovy  u detí vytvoriť trvalejší rebríček hodnôt a podporovať ich prirodzený detský prejav.
Vnímanie každého dieťaťa ako jedinečnej osobnosti nám umožňuje dosiahnuť vyššiu emocionálnu, sociálnu a kognitívnu úroveň vzdelávania, ktorá tvorí základ pripravenosti pre ďalšie vzdelávanie. 
Naším poslaním je vytvárať pozitívnu atmosféru, v ktorej  materská škola bude  miestom aktívneho a radostného poznania pre každé dieťa s prihliadnutím na jeho rozvoj, tempo a individuálne zvláštnosti a osobitosti. To pre nás znamená pristupovať k našim deťom s individualitou, rešpektom, láskou a toleranciou.
Školský vzdelávací program podporuje u detí :
· perceptuálno – motorický rozvoj – prostredníctvom chôdze, behu, skokov, poskokov, hodu, lezenia a základných gymnastických prvkov, turistiky, sezónnych činností
· sociálno – emocionálny rozvoj – prostredníctvom riešenia sporov, vyjadrovania pocitov, vzájomnej úcty a starostlivosti medzi deťmi navzájom a vo vzťahu k dospelým, porozumenia a spolupráce s druhými.,
· kognitívny rozvoj – vedie dieťa k samostatnému mysleniu, k tvorivosti, k preskúmavaniu vecí do hĺbky, k chápaniu diania na základe vlastného experimentovania, pozorovania a objavovania
Školský vzdelávací program poskytuje deťom :
· dostatok času na preskúmavanie prostredia
· príležitosť učiť sa mnohými spôsobmi, ktoré si deti samé vyberajú
· príležitosť učiť sa spôsobom, ktorý vyhovuje individuálnemu štýlu učenia každého dieťaťa 
· poskytuje pokojné a bezpečné miesto, kde deti môžu vyjadriť svoje pocity, dopúšťať sa chýb, naprávať ich, riešiť konflikty
· príležitosť vybrať si, do ktorých činností sa chcú zapojiť
· ocenenie a pozitívne hodnotenie osobnej aktivity dieťaťa
Exteriér aj interiér materskej školy je zrekonštruovaný a zmodernizovaný tak, aby spĺňal všetky požiadavky bezpečnej a zdravej školy.
3.  Stupeň vzdelania
Predprimárne vzdelanie získa dieťa absolvovaním posledného ročníka vzdelávacieho programu odboru vzdelávania v materskej škole. Dokladom o získanom stupni vzdelania je osvedčenie o získaní predprimárneho vzdelania. Tento doklad vydá riaditeľka materskej školy len dieťaťu, ktoré absolvovalo posledný rok vzdelávacieho programu odboru vzdelávania v materskej škole.

[bookmark: _Toc113229319]4.  Dĺžka štúdia a formy výchovy a vzdelávania
Výchova a vzdelávanie sa uskutočňuje v materskej škole ako celodenná, dennou formou nasledovne :
Povinné predprimárne vzdelávanie – pre deti, ktoré dosiahnu päť rokov do 31. augusta, ktorý predchádza začiatku školského roka, od ktorého bude dieťa plniť povinnú školskú dochádzku. Povinné predprimárne vzdelávanie v materskej škole trvá jeden školský rok, okrem prípadu pokračovania  plnenia povinného predprimárneho vzdelávania. Dieťa ho plní formou pravidelného denného dochádzania v pracovných dňoch v rozsahu najmenej štyri hodiny denne, okrem času školských prázdnin. Dieťa so zdravotným znevýhodnením môže plniť povinné predprimárne vzdelávanie v rozsahu menej ako štyri hodiny denne na základe žiadosti zákonného zástupcu alebo zástupcu zariadenia s priloženým súhlasným stanoviskom p Inkluzívne vzdelávanie – materská škola poskytuje podmienky pre inkluzívne vzdelávanie, deti so zdravotným znevýhodnením a deti so špeciálnymi výchovno – vzdelávacími potrebami, ktoré nie sú deťmi so zdravotným znevýhodnením sa zaraďujú  do tried spolu s ostatnými deťmi. Vo výchove a vzdelávaní akceptujeme princípy inklúzie :
a) vzdelávanie pre všetkých
b) univerzálne a rovnaké vzdelávacie ciele
c) diverzita a adaptabilita na úrovni presnej identifikácie a diferencovanosti vstupných podmienok a pokroku vo vzdelávaní
d) adaptácia procesu a postupu podmienkam lokálnej komunity a jej potrieb
e) presah školských aktivít na  lokálne aktivity a ich integráciu do činnosti školy
f) intenzívny profesijný vývin podieľajúcich sa pedagogických zamestnancov
Dieťa so zdravotným znevýhodnením sa vzdeláva podľa Školského  vzdelávacieho programu. Ak jeho špeciálne výchovno - vzdelávacie potreby neumožňujú, aby sa dieťa vzdelávalo podľa neho, vzdeláva sa podľa individuálneho vzdelávacieho programu vypracovaného v súlade s odporúčaniami centra poradenstva a prevencie a s informovaným súhlasom zákonného zástupcu dieťaťa.
Deťom so zdravotným znevýhodnením a deťom s nadaním v súlade s princípmi inkluzívneho vzdelávania a odporúčaniami centra poradenstva a prevencie poskytujeme podporné opatrenia.
Denná forma výchovy a vzdelávania sa môže uskutočňovať aj ako dištančná:
a) v celom rozsahu vzdelávania zabezpečovaného materskou školou pre deti, ak sa vyhlási výnimočný stav, núdzový stav alebo mimoriadna situácia
b) v rozsahu podľa rozhodnutia riaditeľky školy, ministra školstva v čase mimoriadnej situácie, núdzového stavu alebo výnimočného stavu pre všetky deti
c) v rozsahu podľa rozhodnutia riaditeľky školy pre deti, pre ktoré je predprimárne vzdelávanie povinné, ak kvôli zdravotnému stavu, alebo z iných závažných dôvodov ( napr. rodinné dôvody, ohrozovanie bezpečnosti a zdravia iných detí ) nemôžu plniť povinné predprimárne vzdelávanie formou pravidelného denného dochádzania, najdlhšie počas troch po sebe idúcich mesiacov
d) v rozsahu nevyhnutne potrebnom, najviac však jeden mesiac, zo závažných organizačných, technických, hygienicko-epidemiologických dôvodov, na základe opatrenia RÚVZ alebo na návrh riaditeľky školy z dôvodov, ktoré môžu ohroziť bezpečnosť a zdravie detí a zamestnancov alebo môžu spôsobiť závažné škody na majetku.
Osobitosťou výchovno- vzdelávacej činnosti je vzdelávanie cudzincov – zamerané najmä na osvojovanie si základov slovenského jazyka tak , aby deti cudzincov mali dostatočné a veku primerané komunikačné schopnosti v slovenskom jazyku.
Výchova a vzdelávanie sa v materskej škole uskutočňuje prostredníctvom nasledovných foriem denných činností:
· hry a činnosti podľa výberu detí
· zdravotné cvičenie
· vzdelávacia aktivita
· pobyt vonku
· činnosti zabezpečujúce životosprávu ( osobná hygiena, stravovanie, odpočinok ) 
 Organizácia výchovno – vzdelávacej činnosti v materskej škole je charakteristická flexibilitou striedania spontánnych a riadených činností. Formy denných činností sa realizujú súbežne alebo ako samostatné organizačné jednotky. Usporiadanie denných činností spracúva materská škola vo  forme denného poriadku, ktorý:
· zabezpečuje vyvážené striedanie spontánnych hier a riadených činností,
· vytvára dostatočný priestor pre individuálne potreby a záujmy detí
· zabezpečuje dodržiavanie zásad zdravej životosprávy (pravidelné stravovanie, dostatočný pobyt na čerstvom vzduchu, dostatočná pohybová aktivita a odpočinok)
· umožňuje poskytovanie podporných opatrení vo výchove a vzdelávaní podľa zákona (§ 145a a § 145b školského zákona ) a katalógu podporných opatrení, ktorý vydáva MŠVVaŠ.
[bookmark: _Toc113229320]5. Učebné osnovy
Učebné osnovy v sebe zahŕňajú obsahové a výkonové štandardy vypracované v Štátnom vzdelávacom programe a tvoria základ pre Školský vzdelávací program „Žijeme a rastieme zdravo, zvedavo a hravo“, ktorý je doplnený  vlastnými výkonovými štandardmi. Pozornosť upriamujeme na činnosti zabezpečujúce životosprávu, rozvoj a upevňovanie kultúrnych, hygienických, stravovacích a spoločenských návykov vedúcich k zdravému životnému štýlu.

5.1. Východiská plánovania výchovno-vzdelávacej činnosti
Obsah učebných osnov je v Školskom vzdelávacom programe rozpracovaný do štyroch tematických celkov, ktoré sú realizované v priebehu 10 mesiacov školského roka. Plynule na seba nadväzujú, delia sa na témy, ktoré sú určené spravidla na týždeň, niekedy však vzhľadom na individuálne potreby detí v triede sa téma realizuje aj ako týždenný projekt.
Stratégie výchovno – vzdelávacej činnosti sú formulované ako spoločný postup,  prostredníctvom ktorého budú učiteľky rozvíjať osobnosť detí.
· rozvíjajú poznávacie procesy /pozornosť, vnímanie, myslenie, reč, predstavivosť, fantáziu /
· umožňujú deťom získavať poznatky, informácie  a skúsenosti na základe vlastnej aktivity
· sprostredkúvajú plnohodnotné informácie pútavou, citovo pôsobivou formou
· nepreťažujú deti, ale zároveň neobmedzujú ich osobnostný rozvoj
· deti dosahujú prostredníctvom nich čo najefektívnejšie a najzmysluplnejšie stanovené ciele
· k východiskám plánovania patria vzdelávacie aktivity ako športové výcviky, exkurzie, výlety. Sú realizované na základe organizačného zabezpečenia súčastí výchovno-vzdelávacieho procesu.
5.2.  Obsahové celky
· školský vzdelávací program sa skladá z desiatich obsahových celkov,
      ku každému obsahovému celku sú vybrané výkonové štandardy zo ŠVP (Štátneho   
       vzdelávacieho programu), ktoré sa viažu k obsahovému celku a sú povinne plniteľné 
· plánovanie  vychádza z princípu flexibility každého pedagóga (aké výkonové štandardy si bude voliť a plniť a akú formu plánovania si zvolí),

1. A SME  V MATERSKEJ ŠKOLE
Charakteristika obsahového celku:
[bookmark: _Hlk80777515]Výchovno-vzdelávacia činnosť obsahového celku je zameraná na adaptáciu detí,                    na zamestnancov materskej školy, triedny kolektív, na orientáciu v interiéri a exteriéri školy a na rozvíjanie hygienických návykov.
	Povinné výkonové štandardy zo ŠVP viažúce sa k obsahovému celku:

	Jazyk a komunikácia      
	Pozná a dodržiava základné pravidlá vedenia dialógu.

	Človek a spoločnosť       

	Opíše režim dňa.
Uvedie adresu svojho bydliska.
Predstaví sa deťom i dospelým, oslovuje menom rovesníkov v triede, pozná mená učiteliek v triede.

	Zdravie a pohyb
	Ovláda správnu techniku chôdze a behu.
Ovláda skok znožmo a skok cez prekážku. 
Manipuluje s náčiním: hádzanie, chytanie, podávanie, odrážanie, preskakovanie, atď.








2. PRICHÁDZA  K  NÁM  JESEŇ
Charakteristika obsahového celku:
[bookmark: _Hlk80777539]Výchovno-vzdelávacia činnosť obsahového celku je zameraná na poznávanie prírody a prehlbovanie pozitívneho vzťahu k nej a na pohybové a pracovné aktivity súvisiace s daným ročným obdobím.

	Povinné výkonové štandardy zo ŠVP viažúce sa k obsahovému celku:

	Človek a príroda          
	Triedi prírodné reálie podľa rôznych  identifikovaných znakov.
Identifikuje rôznorodosť rastlinnej ríše.

	Človek a svet práce      
	Používa predmety dennej potreby v domácnosti a aj elementárne pracovné nástroje v dielni či záhrade. 

	Umenie a kultúra   
	Pomenuje základné a zmiešané farby.
Ovláda základy miešania farieb.
Hravo experimentuje s farbami.

	Zdravie a pohyb           
	Uvádza, prečo je dôležitý pohyb pre zdravie človeka. 
Zvládne turistickú prechádzku. 



3. STARÁME SA O SVOJE ZDRAVIE                         
Charakteristika obsahového celku:
[bookmark: _Hlk80777550]Výchovno-vzdelávacia činnosť obsahového celku je zameraná na poznávanie častí ľudského tela a budovanie návykov zdravého životného štýlu.
	Povinné výkonové štandardy zo ŠVP viažuce sa k obsahovému celku:

	Človek a príroda 
	Opíše telo v základných anatomických kategóriách.
Opíše základné fyziologické funkcie ľudského tela – dýchanie, trávenie, pohyb, krvný obeh, zmyslové vnímanie. 

	Zdravie a pohyb 
	Identifikuje typické znaky ochorenia a zdravia.
Uvádza príklady zdravej a nezdravej výživy.
Identifikuje zdravie ohrozujúce situácie.
Opíše jednoduchú prevenciu prenesenia infekčného ochorenia         (napr. nekýcham na druhého) a vzniku zubného kazu (čistím si zuby). 



4. V KRAJINE SNEHU A BLÍŽIACICH SA VIANOC 
Charakteristika obsahového celku:
[bookmark: _Hlk80777563]Výchovno-vzdelávacia činnosť obsahového celku je zameraná na oboznamovanie sa s predvianočnými a vianočnými tradíciami, smeruje k upevňovaniu etického a prosociálneho správania a prežívaniu zažívaných emócií.
	Výkonové štandardy tohto obsahového celku
sú úplne voliteľné učiteľkou vo všetkých oblastiach.



5.  ČARO  A KRÁSY  ZIMY
Charakteristika obsahového celku:
[bookmark: _Hlk80777577]Výchovno-vzdelávacia činnosť obsahového celku je zameraná na poznávanie života zvierat v zime a na upevňovanie poznatkov získaných prostredníctvom experimentálnych činností.
	Povinné výkonové štandardy zo ŠVP viažúce sa k obsahovému celku:

	Človek a príroda          
	Identifikuje prvky počasia a realizuje krátkodobé pozorovania zmien v počasí. 
Identifikuje rôznorodosť živočíšnej ríše.
Identifikuje niektoré životné prejavy živočíchov.
Vie, že rôzne druhy živočíchov vyžadujú pre svoj život rôzne druhy potravy.  
Opíše spôsoby starostlivosti o niektoré živočíchy. 
Opíše vybrané prírodné javy a podmienky zmeny ich fungovania na základe vlastného pozorovania a skúmania (svetlo a tiene, teplo a horenie, topenie a tuhnutie, vyparovanie, rozpúšťanie, zvuk, sila a pohyb)




6.  POZNÁVAME  SVOJU KRAJINU A JEJ TRADÍCIE
Charakteristika obsahového celku:
[bookmark: _Hlk80777589]Výchovno-vzdelávacia činnosť obsahového celku je zameraná na utváranie povedomia o kultúre a tradíciách Slovenska a regiónu Turca.
	Povinné výkonové štandardy zo ŠVP viažúce sa k obsahovému celku:

	Človek a spoločnosť       

	Pozná najznámejšie prírodné krásy regiónu, napr. rieku, ktorá preteká cez daný región, pohorie či vodnú plochu. 
Pozná najznámejšie prírodné krásy našej vlasti, napr. Vysoké Tatry alebo Dunaj.
Rozpozná štátne symboly Slovenskej republiky – zástava, hymna.
Pozná významné dominanty hlavného mesta Bratislavy, napr. Bratislavský hrad, rieku Dunaj.
Vymenuje niektoré historicky významné lokálne objekty, napr. hrad, zámok. 
Uvedie príklad tradičnej regionálnej kultúry podľa miestnych podmienok.

	Človek a svet práce    
	Pozná niektoré tradičné remeslá.

	Zdravie a pohyb            
	Zvyšuje si telesnú kondíciu vychádzkami do vzdialenejšieho okolia školy.


	
7. V KRAJINE KNÍH A PRÍBEHOV 
Charakteristika obsahového celku:
[bookmark: _Hlk80777606]Výchovno-vzdelávacia činnosť obsahového celku je zameraná na vytváranie predčitateľskej a predpisateľskej gramotnosti prostredníctvom oboznamovania sa s autorskou a ľudovou tvorbou a dramatizáciou týchto diel.
	Povinné výkonové štandardy zo ŠVP viažuce sa k obsahovému celku:

	Jazyk a komunikácia      

	Reprodukuje stručne obsah prečítaného textu.
Pri činnostiach s knihou rozumie a aktívne (v primeraných ekvivalentoch) používa výrazy ako autor, kniha, strana a spisovateľ.
Odpovedá na otázky nad rámec doslovného významu textu a dokáže predvídať dej, domýšľať (dedukovať) obsah, aplikovať informácie z textu v prenesených situáciách a pod. 
Vníma a vie primerane vysvetliť rozdiel medzi poéziou (básničkou) a prozaickými žánrami. 
Vie primerane vysvetliť rozdiel medzi fikciou a skutočnými príbehmi zo života.
Predvída udalosti deja, zápletku, záver príbehu a opiera sa pritom o poznanie štruktúry rozprávok, príbehov pre deti a bájok.
Obsahy a zážitky z čítania vyjadruje vo výtvarných činnostiach.
Obsahy a zážitky z čítania vyjadruje v dramatických a hudobno-pohybových činnostiach. 

	Človek a príroda
	Uvedie príklady, kde všade sa v prírode nachádza voda.
Pozná význam vody pre rastliny, živočíchy a človeka. 

	Človek a spoločnosť
	Vyjadruje pocity zo zážitku, vypočutej rozprávky alebo príbehu - pozitívne i negatívne.



8. OBJAVITELIA  ZEME A VESMÍRU
Charakteristika obsahového celku:
[bookmark: _Hlk80777619]Výchovno-vzdelávacia činnosť obsahového celku je zameraná na rozvíjanie pozitívneho vzťahu k prírode, na poznávanie prírodných reálií a na vytvorenie trvalých návykov ekologického správania.
	Povinné výkonové štandardy zo ŠVP viažuce sa k obsahovému celku:

	Človek a príroda

	Identifikuje rôznorodosť rastlinnej ríše.
Opíše podmienky zabezpečujúce klíčenie a rast rastliny.
Identifikuje rôznorodosť živočíšnej ríše. 
Opíše Zem ako súčasť vesmíru.

	Človek a spoločnosť
	Pri opise krajiny používa pojmy ako vrch, les, pole, lúka, potok, rieka, jazero, rybník.
Pozná nebezpečenstvá súvisiace s cestnou premávkou.
Pozná a dodržiava základné pravidlá správania účastníkov cestnej premávky, týkajúce sa chodcov/cyklistov.
Pozná rôzne druhy dopravných prostriedkov.

	Zdravie a pohyb
	Zvyšuje si telesnú kondíciu vychádzkami do vzdialenejšieho okolia školy.
Udržiava poriadok vo svojom okolí.




9. KAŽDÝ MÁ SVOJU MAMU 
Charakteristiky obsahového celku:
Výchovno-vzdelávacia činnosť obsahového celku je zameraná na budovanie pozitívneho vzťahu k rodičovstvu na základe skúseností z rodinného prostredia a poukazuje na dôležitosť rodinných vzťahov a jednotlivých profesií v spoločnosti, prepája tieto vzťahy so zvieracou ríšou.
	Povinné výkonové štandardy zo ŠVP , ktoré sa viažu k obsahovému celku:

	Človek a príroda

	Rozpoznáva mláďatá vybraných živočíšnych druhov       a pomenúva ich.
Opíše spôsoby starostlivosti o niektoré živočíchy.

	Človek a spoločnosť
	Vymenuje členov blízkej rodiny, identifikuje príbuzenské vzťahy v blízkej rodine.

	Človek a svet práce
	Pozná základnú pracovnú náplň vybraných profesií (napr. lekár, šofér, učiteľ, policajt).



10.   DETI SA TEŠIA NA LETO
Charakteristiky obsahového celku:
[bookmark: _Hlk80777629]Výchovno-vzdelávacia činnosť obsahového celku je zameraná na poznávanie krajín (ich fauny a flóry) a rešpektovanie odlišností rôznych kultúr a rás prostredníctvom cestovateľských zážitkov. Podporuje prosociálne cítenie a správanie detí.
	Výkonové štandardy tohto obsahového celku
sú úplne voliteľné učiteľkou vo všetkých oblastiach.



	[bookmark: _Toc113229322][bookmark: _Toc113229323]Výkonové štandardy plniteľné v bežných denných činnostiach

	Človek a spoločnosť  
     
Základy etikety






Ľudské vlastnosti a emócie







Prosociálne správanie
	

Volí vhodný pozdrav vzhľadom na aktuálnu situáciu a odzdraví primerane situácii.
Používa prosbu, poďakovanie, ospravedlnenie vzhľadom                na aktuálnu situáciu.
Rešpektuje dohodnuté pravidlá spoločensky prijateľného správania.
Správa sa ohľaduplne k deťom i dospelým.

Identifikuje pozitívne a negatívne ľudské vlastnosti.
Spolupracuje v skupinovej činnosti na základe osobných predpokladov.
Sústredí sa na činnosť na základe zapojenia vôľových vlastností.
Dokončuje individuálnu alebo skupinovú činnosť.
Reaguje spoločensky prijateľným spôsobom na aktuálne prejavy emócií – pozitívne i negatívne.
Opíše aktuálne emócie.

V dialógu vie vypočuť iných (deti i dospelých).
Rozlišuje vhodné a nevhodné správanie.
Požiada o pomoc, keď si to situácia vyžaduje a poďakuje za pomoc od druhých.
Poskytne iným pomoc.
Obdarí druhých.
Podelí sa o veci.
Ocení dobré skutky.
Presadzuje sa v hre alebo v činnosti spoločensky prijateľným spôsobom.
Nenásilne rieši konflikt.
Odmieta nevhodné správanie.
Odmieta kontakt s neznámymi osobami.
Uvedomuje si na elementárnej úrovni dôsledky svojho správania.
Pozná na elementárnej úrovni svoje práva a splniteľné povinnosti.

	Zdravie a pohyb 

Zdravie a zdravý životný štýl 

Hygiena a seba obslužné činnosti






Pohyb a telesná zdatnosť 
	

Uvádza, prečo je pohyb dôležitý pre zdravie človeka. 


Má osvojené základné hygienické návyky 
(použitie toalety a toaletného papiera, umývanie rúk po použití toalety, umývanie rúk pred jedlom a po zašpinení sa atď.).
Ovláda základné seba obslužné činnosti.
Aktívne sa zúčastňuje na príprave stolovania (desiata, obed, olovrant), používa príbor a dodržiava čistotu pri stolovaní. 
Udržiava poriadok vo svojom okolí.

Dodržiava pravidlá v pohybových hrách. 



	[bookmark: _Toc113229324]Vlastné výkonové štandardy

	Zdravie a pohyb 

 Vychádzky do prírody a  vzdialenejšieho okolia školy

Cvičenie v základnej škole

Zúbky ako perličky

Olympiáda v škole

Pripraviť sa, pozor, štart!
	

Zvyšuje si telesnú kondíciu vychádzkami do vzdialenejšieho okolia školy, poznáva okolie materskej školy

Získava základy voľnočasových aktivít a vytvára pozitívny vzťah k pohybu.

Získava elementárne zručnosti starostlivosti o chrup. 

Vie sa tešiť z vlastného úspechu, správa sa fair play v súťaživých hrách.

Zvláda beh na určenú vzdialenosť, skáče znožmo z miesta, hádže horným oblúkom do diaľky.



[bookmark: _Toc160600689]Stratégie a metódy uplatňované počas realizácie každého obsahového celku
Učebné stratégie a metódy výchovno-vzdelávacej činnosti majú odporúčací charakter, vyjadrujú postup dosahovania výkonových štandardov v rámci obsahového celku. Učiteľky volia aj dopĺňajú vychádzajúc z reálnych potrieb a možností detí tak, aby zabezpečili podmienky pre ich aktívne a zmysluplné učenie sa.
Stratégie výchovno-vzdelávacej činnosti nesmú by predimenzované. 
Učiteľka pri plánovaní má dostatočný priestor na ich výber. Zameriavaj sa na stratégie, ktoré ponúka model tvorivo-humanistickej výchovy (THV). Metódy spája do stratégií so ohľadom na dosiahnutie stanovených cieľov vlastnej pedagogickej reality.
V pedagogickej práci je uplatňovaná najmä hra.  
Metódy emocionalizácie:  rozhovor, prezentácia, metóda kruhu, umelecké vyjadrenie pocitov dramatické hry dramatizácie, posilňovanie pozitívneho správaní, rolové hry, metóda vzoru, imitácie, zhodnocovania, zážitku, inscenačné, brainstorming, umelecko-expresívne, nedokončených príbehov,  spoločenské hry, výtvarné vyjadrovanie predstáv, hry       s farbou, modelovanie, hudobné hry, námetové hry ...
Metódy kognitivizácie: výskumné, bádateľské, heuristické, pozorovanie, rozprávanie, vysvetľovanie, opis, pokus, experiment, problémové úlohy, priraďovanie, porovnávanie, počítanie, cesty a labyrinty, orientovanie sa v priestore, priraďovanie, hry s technickými hračkami, konštruovanie, práca s knihou, pojmové mapovanie, rozprávanie podľa obrázka, reprodukcia, vymýšľanie príbehov, rozprávanie o prečítanom, hry so slovami, ranný odkaz, tvorba kníh,  hry zamerané sluchovú diferenciáciu, krúžková činnosť – anglický jazyk, sluchové a rytmické hry so slovami, konštruktívne hry plánovanie činnosti, maľované čítanie, bádateľské aktivity, brainstorming, riešenie dopravných situácií ... 
Metódy rozvoja psychomotorických schopností: psychomotorické hry, predvádzanie, napodobňovanie pohybov, relaxačné cvičenia, loptové hry, športové hry, zdravotné cvičenia, relaxačné cvičenia, prstové a grafomotorické cvičenia, kresbové a pisateľské aktivity, manipulačno – konštruktívne hry, lyžiarsky výcvik, plavecký výcvik, exkurzie, výlety, krúžková činnosť – tanečný, turistická vychádzka ...

[bookmark: _Toc160600691]6.  Vyučovací jazyk
Výchova a vzdelávanie v materskej  škole sa uskutočňuje v slovenskom jazyku.
 Materskú školu nenavštevujú deti rodičov patriacich k národnostným menšinám a etnickým skupinám s právom na výchovu a vzdelanie v ich jazyku za podmienok ustanovených školským zákonom.



[bookmark: _Toc160600692]7. Systém podpory detí v súlade s princípmi inkluzívneho vzdelávania
Systém podpory detí je súčasťou školského vzdelávacieho programu a vychádza z princípov inkluzívneho vzdelávania a platnej legislatívy Slovenskej republiky. Naša škola podporuje inkluzívne vzdelávanie detí.
Cieľom systému podpory je zabezpečiť rovnosť príležitostí, rešpektovanie individuálnych potrieb detí a vytváranie bezpečného, podnetného a rešpektujúceho prostredia pre všetky deti. Podpora je zabezpečovaná pedagogickými zamestnancami školy v spolupráci s pedagogickým asistentom a externými odbornými zariadeniami.
7.1. Pedagogická podpora v triede
Pedagogická podpora v triede predstavuje základnú a najdôležitejšiu úroveň podpory, ktorú zabezpečujú všetci pedagogickí zamestnanci školy. 
Zahŕňa najmä:
· diferenciáciu a individualizáciu vyučovania podľa schopností a potrieb detí
· úpravu tempa práce a náročnosti úloh
· využívanie rôznych vyučovacích metód (kooperatívne učenie, projektové vyučovanie, zážitkové učenie)
· priebežné formatívne hodnotenie a poskytovanie spätnej väzby
· vytváranie bezpečnej a rešpektujúcej triednej klímy
· systematické pedagogické pozorovanie a včasnú identifikáciu ťažkostí
· pedagogickú diagnostiku / vstupná/ výstupná , pozorovacie hárky, depistáž školskej zrelosti/
· využívanie vizuálnych pomôcok, názorné  aktivity, výroba vlastných pomôcok na konkrétnu tému
Triedny učiteľ zohráva kľúčovú úlohu pri identifikácii potrieb detí a nastavovaní primeranej podpory v rámci bežnej výchovy a vzdelávania.
7.2.  Individuálna podpora detí
Individuálna podpora je poskytovaná deťom, ktoré potrebujú zvýšenú mieru podpory z dôvodu:
· individuálneho tempa učenia sa   
· špeciálnych výchovno-vzdelávacích potrieb
· zdravotného znevýhodnenia
· sociálneho znevýhodnenia
· jazykovej bariéry
· nadania alebo mimoriadneho talentu
Formy individuálnej podpory:
· v spolupráci s odborným zamestnancom ZPP realizovať včasnú depistáž vývinových potrieb v súvislosti s dosahovaním školskej spôsobilosti
· vypracovanie individuálneho vzdelávacieho programu (ak je to potrebné)
· príprava individualizovaných aktivít a úloh podľa potrieb konkrétneho dieťaťa 
· uplatňovanie medzivekovej spolupráce a rovesnícke učenie, pri ktorom staršie deti poskytujú mladším deťom podporu pri hrách, schopnosť spolupráce, ľahšia adaptácia, zodpovednosť 
· cielená pomoc pedagogického asistenta počas výchovnovzdelávacieho procesu
· pravidelné konzultácie s rodičmi/zákonnými zástupcami
· využitie školského dvora, ktorý vytvára priestor na pohybové aktivity , objavovanie prírody zmyslami / prírodovedné kútiky /, rolové hry / bahenná kuchynka /, relaxačné aktivity /hojdačky, pieskoviská /, zóny pokoja / lavičky pod stromami /
· cielené využívanie telocvične na podporu motorického rozvoja, koordináciu pohybov a zdravý životný štýl / kolektívne hry, zdravotné cvičenia, balančné kamene, padák, športové náčinie a náradie /
Podpora je poskytovaná na základe pedagogickej diagnostiky a v prípade potreby na základe odporúčaní zariadenia poradenstva a prevencie. Je priebežne vyhodnocovaná a upravovaná podľa aktuálnych potrieb dieťaťa.
7.3. Spolupráca a podporné opatrenia
Spolupráca pedagogických zamestnancov
Vzhľadom na to, že škola nemá vytvorený školský podporný tím, podporné opatrenia koordinuje riaditeľka školy v spolupráci s triednymi učiteľkami a pedagogickým asistentom.
Pedagogický asistent:
· podporuje dieťa alebo skupinu detí počas vyučovania
· pomáha pri adaptácii na prostredie školy
· spolupracuje s učiteľkou pri príprave a realizácii výchovno - vzdelávacieho procesu
· podieľa sa na vytváraní podmienok pre úspešné začlenenie dieťaťa do kolektívu
Spolupráca medzi učiteľom a pedagogickým asistentom je založená na pravidelnej komunikácii a spoločnom plánovaní práce, hľadaní riešenia pre rozvoj každého dieťaťa. Prostredníctvom pedagogických a metodických porád si kolektív materskej školy vymieňa skúsenosti medzi sebou, navrhujú riešenia.

 Spolupráca s rodičmi a externými subjektmi
Škola aktívne spolupracuje s rodičmi, ktorí sú partnermi pri nastavovaní podpory dieťaťa. Spolupráca zahŕňa:
· individuálne konzultácie
· informovanie o pokroku dieťaťa
· spoločné hľadanie riešení pri výskyte ťažkostí, navrhovanie vhodných postupov na podporu jeho rozvoja
V prípade potreby škola spolupracuje s centrami poradenstva a prevencie, prípadne ďalšími odbornými inštitúciami podľa odporúčaní a individuálnych potrieb dieťaťa.

7.4.  Prevencia diskriminácie a segregácie
Škola vytvára prostredie založené na princípoch rovnosti, rešpektu a tolerancie.
Prevencia diskriminácie a segregácie zahŕňa:
· zabezpečenie rovnakého prístupu ku vzdelávaniu pre všetky deti
· odmietanie akýchkoľvek foriem diskriminácie alebo stigmatizácie
· začleňovanie detí so špeciálnymi potrebami do bežných tried
· realizáciu preventívnych aktivít zameraných na rozvoj empatie, tolerancie a rešpektu
· podporu pozitívnej sociálnej klímy v triedach
· riešenie prejavov šikanovania alebo sociálneho vylúčenia bezodkladne a systematicky
Škola vedie deti k rešpektovaniu rozmanitosti a podporuje ich aktívne zapájanie do spoločného vzdelávacieho procesu bez vytvárania segregovaných skupín.
Systém podpory detí je založený na každodennej pedagogickej práci učiteľov a pedagogického asistenta, na spolupráci s rodičmi a externými odborníkmi. Jeho cieľom je vytvárať podmienky, aby každé dieťa mohlo napredovať podľa svojich možností a schopností v bezpečnom a podpornom prostredí.


8. Stratégia digitálnej transformácie vzdelávania
Stratégia digitálnej transformácie vzdelávania je súčasťou rozvoja školy a vychádza z platnej legislatívy a strategických dokumentov Slovenskej republiky. Jej cieľom je systematicky rozvíjať digitálne prostredie školy tak, aby podporovalo kvalitu vzdelávania, rovnosť príležitostí a rozvoj digitálnych kompetencií detí aj zamestnancov.
8.1. Pedagogické východiská
Digitálna transformácia je prostriedkom na skvalitnenie vyučovania, nie cieľom samotným. Vychádza z týchto princípov:
· zmysluplné a efektívne využívanie digitálnych technológií vo vyučovaní s ohľadom na vývinové osobitosti detí
· podpora aktívneho učenia a kritického myslenia
· prepojenie digitálnych nástrojov s cieľmi vzdelávania
· rozvoj informačnej a mediálnej gramotnosti
· bezpečné a etické používanie digitálnych technológií /dbať na ochranu fyzického a psychického zdravia detí/
· pri využívaní digitálnych pomôcok uplatňovať inkluzívny prístup, rešpektovať tempo učenia a východiskovú úroveň každého dieťaťa, čo pomáha prekonávať vzdelávacie bariéry
Digitálne nástroje sú využívané ako podpora diferenciácie, spolupráce a tvorivosti detí.
8.2. Celoškolský prístup
Digitálna transformácia je realizovaná ako spoločný záväzok celej školy a zahŕňa:
· jednotnú víziu využívania digitálnych technológií
· koordináciu aktivít vedením školy
· postupné budovanie digitálnej infraštruktúry
· využívanie školských informačných systémov /webová stránka MŠ/
· podporu zdieľania skúseností medzi pedagógmi
Škola zabezpečuje primerané technické vybavenie a podporuje jednotné postupy pri využívaní digitálnych nástrojov vo vyučovaní aj v administratíve.


8.3. Rozvoj digitálnych kompetencií zamestnancov
Rozvoj digitálnych kompetencií pedagogických aj nepedagogických zamestnancov je systematický a dlhodobý.
Škola:
· podporuje účasť zamestnancov na vzdelávaniach a školeniach
· vytvára priestor na interné zdieľanie skúseností
· motivuje pedagógov k využívaniu inovatívnych digitálnych nástrojov
· podporuje rozvoj digitálnej pedagogiky (online zdroje, interaktívne materiály, a pod.)
Cieľom je, aby zamestnanci vedeli digitálne technológie využívať efektívne, bezpečne a pedagogicky zmysluplne.
8.4. Inkluzívny a personalizovaný prístup
Digitálna transformácia podporuje inkluzívne vzdelávanie a rešpektovanie individuálnych potrieb detí.
Škola využíva digitálne nástroje na:
· diferenciáciu úloh podľa úrovne a tempa učenia
· podporu detí so špeciálnymi výchovno-vzdelávacími potrebami
· sprístupnenie učebných materiálov v rôznych formátoch / využívanie interaktívnej tabule, programovateľnej hračky BEE BOT, mikrofónu SPEAK, hovoriacich štipcov, digitálneho fotoaparátu, Albi knižiek a pera, hlasového reproduktora JBL /
· podporu samostatnosti a zodpovednosti detí za vlastné učenie

Digitálne technológie sú využívané tak, aby nezvyšovali nerovnosti, ale naopak prispievali k vyrovnávaniu rozdielov vo vzdelávacích príležitostiach.
8.5. Strategické ciele a hodnotenie
Strategické ciele zamerané na deti:
· rozvíjať základné digitálne kompetencie detí veku primeraným spôsobom 
· prispôsobovať digitálne aktivity individuálnym možnostiam detí a zabezpečovať rovnováhu medzi digitálnou a reálnou skúsenosťou
· podporovať tvorivosť, komunikačné a kognitívne schopnosti pomocou digitálnych nástrojov
· formovať zodpovedné a bezpečné postoje detí k digitálnym technológiám
Strategické ciele zamerané na pedagogických zamestnancov:
· podporovať inovatívne formy vzdelávania (online zdroje, interaktívne materiály a pod.)
· posilňovať kybernetickú bezpečnosť a ochranu osobných údajov
· zabezpečiť efektívne a bezpečné využívanie digitálnych technológií
· integrovať digitálne nástroje do výchovno-vzdelávacieho procesu vo všetkých vzdelávacích oblastiach
Hodnotenie digitálnej transformácie
Plnenie stratégie je pravidelne vyhodnocované prostredníctvom :
· interného hodnotenia školy
· analýzy využívania digitálnych nástrojov /zmysluplnosť a účelnosť použitia digitálnych technológií, vyváženosť digitálnych a nedigitálnych činností, prepojenie digitálnych aktivít s cieľmi ŠkVP/
· spätnej väzby od učiteľov a detí
· hodnotenia dosahovaných výsledkov vo vzdelávaní
Na základe zistení sa stratégia priebežne aktualizuje tak, aby reagovala na technologický vývoj aj potreby školy. Stratégia digitálnej transformácie vzdelávania predstavuje systematický a dlhodobý proces, ktorého cieľom je podporiť moderné, inkluzívne a kvalitné vzdelávanie. Digitálne technológie sú v škole využívané ako nástroj na zvyšovanie efektivity vyučovania, rozvoj kompetencií a podporu rovnosti príležitostí pre všetky deti.

 Hodnotenie rozvoja digitálnych kompetencií detí 
Formy hodnotenia: systematické pedagogické pozorovanie, priebežné formatívne hodnotenie, slovná, povzbudzujúca spätná väzba, písomné záznamy o individuálnom pokroku dieťaťa. 
Sledovať najmä: primeranosť používania digitálnych technológií, schopnosť dieťaťa reagovať na digitálny podnet, zapojenie do činnosti, nie technickú zručnosť, bezpečné správanie a rešpektovanie pravidiel. 
 Hodnotenie pedagogického využívania digitálnych technológií 
Formy hodnotenia: hospitačná činnosť, reflexia VVČ, pedagogické porady, vzájomné zdieľanie skúseností. 
Sledovať najmä: zmysluplnosť a účelnosť použitia digitálnych technológií, vyváženosť digitálnych a nedigitálnych činností, prepojenie digitálnych aktivít s cieľmi ŠkVP, rešpektovanie vývinových potrieb detí. 
 Hodnotenie digitálnych kompetencií zamestnancov školy 
Formy hodnotenia: sebahodnotenie pedagogických a odborných zamestnancov, sledovanie profesijného rozvoja pedagogických zamestnancov (vzdelávania, školenia).
Reflexia prenosu získaných zručností do praxe, hodnotenie v rámci pedagogických porád. 
Sledovať najmä : istotu pri práci s digitálnymi nástrojmi, pedagogickú primeranosť ich využívania, bezpečné a etické zaobchádzanie s digitálnymi technológiami, schopnosť reflektovať vlastnú digitálnu prax. 

